ปลัดสำนักนายกรัฐมนตรี และจิตอาสาทำกิจกรรมจิตอาสา“สำนักนายกรัฐมนตรีรวมใจ ฝ่าภัยโควิด”เนื่องในวันข้าราชการพลเรือน ประจำปี 2564
ปลัดสำนักนายกรัฐมนตรี และจิตอาสา ทำกิจกรรมจิตอาสา “สำนักนายกรัฐมนตรีรวมใจ ฝ่าภัยโควิด” เนื่องในวันข้าราชการพลเรือน ประจำปี 2564 เพื่อให้นักเรียนและครูอาจารย์ปลอดภัยจากโรคโควิด-19                 นายธีรภัทร ประยูรสิทธิ ปลัดสำนักนายกรัฐมนตรี พร้อมด้วย คณะผู้บริหารข้าราชการพลเรือนดีเด่น ประจำปี 2563 ของสำนักนายกรัฐมนตรี สำนักงานคณะกรรมการคุ้มครองผู้บริโภค กรมประชาสัมพันธ์ สำนักงานส่งเสริมการจัดประชุมและนิทรรศการ (องค์การมหาชน) สำนักงานบริหารและพัฒนาองค์ความรู้ (องค์การมหาชน) และจิตอาสาสำนักนายกรัฐมนตรี ได้ร่วมกันทำกิจกรรมจิตอาสาเนื่องในวันข้าราชการพลเรือน ประจำปี 2564 โครงการ “สำนักนายกรัฐมนตรีรวมใจ ฝ่าภัยโควิด” บริเวณโรงเรียนวัดเบญจมบพิตร (ประถม) จากสถานการณ์โรคโควิด-19 ส่งผลกระทบต่อสุขภาพของประชาชน เด็ก และเยาวชน โดยสำนักนายกรัฐมนตรีได้จัดกิจกรรมจิตอาสา “1 กระทรวง 1 การให้ เพื่อคุณภาพชีวิตที่ดีขึ้นในยุค New Normal จึงร่วมกันแนะนำกิจกรรมจิตอาสาบำเพ็ญประโยชน์เพื่อสังคม แนะนำข้อปฏิบัติการป้องกันโรคโควิด-19 และส่งมอบอุปกรณ์ป้องกันโรค คือ เครื่องวัดอุณหภูมิพร้อมขาตั้ง 6 เครื่อง // หน้ากากอนามัย ไซส์เด็กโต 300 กล่อง // หน้ากากอนามัย ไซส์เด็กเล็ก 200 กล่อง // เจลล้างมือ ขนาด 500 มิลลิลิตร 192 ขวด // สบู่เหลวล้างมือ ขนาด 3.5 ลิตร 8 แกลลอน และเจลล้างมือแบบหลอด ขนาด 40 มิลลิลิตร 120 หลอด เพื่อให้นักเรียนและครูอาจารย์รู้จักการป้องกันตนเองและเรียนรู้อยู่กับโรคภัยใหม่ๆที่เกิดขึ้น                   ปลัดสำนักนายกรัฐมนตรี กล่าวย้ำว่า แม้ปัจจุบันแนวโน้มของผู้ติดเชื้อโรคโควิด-19 จะลดลงแล้ว แต่การเฝ้าระวังและป้องกันต้องดำเนินการอย่างเข้มข้นต่อไป "การ์ดต้องไม่ตก” โดยอุปกรณ์ป้องกันโรคโควิด-19 ที่สนับสนุนให้โรงเรียนวัดเบญจมบพิตรเป็นการร่วมใจกันให้ประเทศฝ่าภัยโควิด โดยมีจิตอาสาของสำนักนายกรัฐมนตรีช่วยกันเสริมสร้างความพร้อมการป้องกันการแพร่ระบาดของโรคและตอบสนองการดำเนินชีวิตวิถีใหม่ด้วย